થોડા મહિના પૂર્વે શિવસેનાએ મનસેના 6 નગરસેવકોને ફોડ્યા હતા. ક્રોધિત મનસેએ તેની વિરુદ્ધ કોંકણ આયુક્ત પાસે આ નગરસેવકોનો શિવસેનામાં પ્રવેશ અપાત્ર ઠરાવવાની માગણી કરી હતી. તેની પર હજુ સુનાવણી થઈ શકી નહોતી. જોકે હવે પાલઘરની પેટાચૂંટણી માટે શિવસેના ભાજપ સામે થયા પછી ગુરુવારે કોંકણ આયુક્ત આ છ નગરસેવકોને નોટિસ મોકલી છે. તે મુજબ આ છ નગરસેવકોને 14 મેના રોજ કોંકણ આયુક્ત સામે સ્પષ્ટીકરણ આપવા માટે હાજરી આપવી પડશે. યોગાનુયોગ પાલઘર પેટાચૂંટણી માટે ઉમેદવારી પાછી ખેંચવાનો છેલ્લો દિવસ પણ 14 મે છે.